Președintele Republicii Moldova, Nicolae Timofti, a semnat astăzi un decret privind conferirea Ordinului „Ștefan cel Mare” lui Traian Băsescu, ex-președinte al României, Comandant Suprem al Forțelor Armate ale României.

Distincția a fost acordată lui Traian Băsescu „în semn de profundă gratitudine pentru contribuția sa deosebită la promovarea stabilității, securității și democrației în regiune și pentru sprijinul constant acordat Republicii Moldova în procesul de formare a cadrelor din domeniile apărării, securității și asigurării ordinii publice”, informează UNIMEDIA.